ভিজে যাওয়া আলু কিনবে রাজ্য সরকার, নির্দেশ মুখ্য সচিবের

ওয়েব ডেস্ক: কথায় আছে পাকা ধানে মই। পাকা ফসল ঘরে তুলবার সময় যদি সর্বনাশ হয়ে যায় তা বোঝাতে ওই প্রবাদ ব্যবহার করা হয়। যার ফলে সর্বস্বান্ত হন কৃষকরা (Farmers)। ঠিক ওঠার মুখে এই সপ্তাহের অকাল বৃষ্টিতে ভিজেছে আলু (Potato)। পচে যেতে পারে তা। যাতে মা্থায় হাত পড়ে কৃষকদের (Farmers)। অনেকেই ঋণ নিয়ে আলু চাষ করেন। সেই আলু বিক্রি হবে না ভেবে দুশ্চিন্তায় পড়েছিলেন চাষীরা। তাঁদের পাশে দাঁড়াল রাজ্য সরকার। মুখ্যসচিব নির্দেশ দিলেন ভিজে আলু রাজ্য সরকার কিনে নেবে।

বৃষ্টির জেরে কয়েকটি জেলায় চাষীদের আলুতে ক্ষতি হয়েছে। ভেজা আলু অবিলম্বে সুফল বাংলার মাধ্যমে কিনে নেওয়ার জন্য জেলাশাসকদের নির্দেশ মুখ্য সচিব মনোজ পন্থের। কারণ ভেজা আলু কোনও হিমঘর কর্তৃপক্ষ নেবে না। বৃষ্টির জন্য কোথায় কী পরিমাণ আলুর ক্ষয়ক্ষতি হয়েছে তা খতিয়ে দেখার নির্দেশও দিয়েছেন রাজ্যের শীর্ষ আমলা। জেলাশাসক, অতিরিক্ত জেলাশাসকদের নিয়ে শনিবার বৈঠক করেন মুখ্য সচিব। বাঁকুড়া ও পূর্ব বর্ধমান জেলাকে বিশেষ গুরুত্ব দিতে বলা হয়েছে। সেখানে সেচের জন্য ডিভিসির ছাড়া জলেও অনেক জায়গায় আলুর ক্ষতি হয়েছে।

আরও পড়ুন: হনুমানের গুসকরা কাণ্ড! হোটেলে ঢুকে সেলফি, স্মার্ট ফোন নিয়ে চম্পট

দেখুন অন্য খবর: