এই মাসের মধ্যেই রাজ্যের সব কৃষক শস্যবিমার আওতায়, নির্দেশ কৃষিমন্ত্রীর

ওয়েব ডেস্ক: এই মাসের মধ্যেই রাজ্যের সব কৃষক (Farmers) শস্যবিমার (Crop Insurance) আওতায় আসবেন। সেজন্য উদ্যোগ নিতে নির্দেশ দিলেন কৃষিমন্ত্রী শোভনদেব চট্টোপাধ্যায় (Sovandev Chattaerjee)। রাজ্যে এখনও পর্যন্ত প্রায় ২১ লক্ষ কৃষক বাংলা শস্য বিমার আওতায় এসেছেন। এটা রবি শস্যের মরশুম। এই মরশুমে কৃষকদের নতুন করে বাংলা শস্য বিমার আওতায় আনার কাজ শুরু হয়েছে। এই কাজ  চলবে ৩১ জানুয়ারি পর্যন্ত। বাংলার কৃষকদের জন্য রাজ্য সরকার ইতিমধ্যে শস্যবিমা খাতে ৩৫০ কোটি টাকা প্রিমিয়াম দিয়েছে। খরিফ মরশুমে ক্ষতিগ্রস্ত কৃষকদের ব্যাঙ্ক অ্যাকাউন্টে ওই টাকা পাঠানো হয়েছে।

এই সপ্তাহে কৃষি দফতরের সচিব ওঙ্কার সিং মিনা–সহ সব আধিকারিকদের সঙ্গে বৈঠক করেছেন কৃষিমন্ত্রী। মন্ত্রীর নির্দেশ, ৩১ জানুয়ারির মধ্যে রাজ্যের প্রতিটি কৃষককে শস্য বিমার আওতায় নিয়ে আসতে হবে। পরে তিনি বলেন, দেশের মধ্যে একমাত্র আমাদের রাজ্য সরকারই কৃষকদের জন্য বিমার প্রিমিয়াম দিচ্ছে।

আরও পড়ুন: ‘দুয়ারে সরকার’, শিবির নিয়ে ১১ দফা নির্দেশিকা নবান্নের

অনেক সময় ঝড়, বৃষ্টি, বন্যা, কীটের কারণে ফসলের প্রচুর ক্ষতি হয়। সর্বস্বান্ত হন চাষিরা। বিমা থাকলে সরকারের কাছে ক্ষতিপূরণ পান কৃষকরা। রাজ্যে বিনামূল্যে এই বিমা করানো হয়।

দেখুন অন্য খবর: