মহারাষ্ট্রে গড়ে আট কৃষকের আত্মহত্যা: সরকার জানাল, আংশিক সত্য

ওয়েব ডেস্ক: মচকাল। কিন্তু ভাঙল না। মহারাষ্ট্রে (Maharashtra) বিজেপির (BJP) শাসনে কৃষকদের (Farmers) অবস্থা ভালো নয়। কৃষক আত্মহত্যা (Suicide) বাড়ছে। দাবি, বিজেপি শাসিত মহারাষ্ট্রে গত পাঁচ বছরে প্রতিদিন গড়ে আট জন কৃষক আত্মঘাতী হয়েছেন। স্বীকার করলেও ওই তথ্য আংশিক সত্য বলে জানাল মহারাষ্ট্র সরকার।

গত বছর মারাঠাওয়াড়া ডিভিশনে ৯৫২ জন কৃষক আত্মঘাতী হন। অকোলায় ১৬৮ জন, ওয়ার্ধায় ১১২ জন, বিডে ২০২৫ জন, অমরাবতী ডিভিশনে ১০৬৯ জন আত্মহত্যা করেছেন। সোমবার মহারাষ্ট্রের ত্রাণ ও পুনর্বাসন মন্ত্রী মাকারান্দ যাদব পাটিল এই তথ্য অস্বীকার করেননি। তবে তিনি বলেন, গত ৫৬ মাসে প্রতিদিন গড়ে ৮ জন করে কৃষক আত্মঘাতী হয়েছেন, এই রিপোর্ট আংশিক সত্য। বিধান পরিষদে এনসিপির শিবাজিরাও গর্জের প্রশ্নে এই তথ্য জানান মন্ত্রী। মন্ত্রীর দেওয়া তথ্যেই উঠে এসেছে, ছত্রপতি সম্ভাজিনগর ও অমরাবতী ডিভিশনে কৃষক আত্মহত্যা সব থেকে বেশি। গতবছর শুধু ছত্রপতি সম্ভাজিনগর ডিভিশনেই ৯৫২ জন কৃষক আত্মহত্যা করেছেন। তার মধ্যে ৭০৭ জনের সরকারি সাহায্যের দরকার ছিল। ৪৩৩ জনকে সাহায্য করা হয়েছে। বিড জেলায় ১৬৭ জনকে সাহায্যের জন্য অনুমোদন করা হয়। ১০৮ জনকে আর্থিক সহায়তা করা হয়। যেসব পরিবারে কৃষক আত্মহত্যার ঘটনা ঘটেছে তাদেরকে আর্থিক সহায়তা করা হবে।

আরও পড়ুন: ক্লাসে জ্যামিতি বক্স, বোতল বাজিয়ে অনবদ্য উপস্থাপনা স্কুল পড়ুয়াদের

দেখুন অন্য খবর: